LV
24.5.2022.
Eiropas Savienības Oficiālais Vēstnesis
C 208/7
Iepriekšējs paziņojums par koncentrāciju (Lieta M.10686 – LOV GROUP / BETCLIC EVEREST GROUP) Lieta, kas pretendē uz vienkāršotu procedūru (Dokuments attiecas uz EEZ)
(2022/C 208/06) 1.
Komisija 2022. gada 13. maijā saņēma paziņojumu par ierosinātu koncentrāciju, ievērojot Padomes Regulas (EK) Nr. 139/2004 (1) 4. pantu.
Šis paziņojums attiecas uz šādiem uzņēmumiem: — Lov Group Invest (“Lov Group”, Francija); — Betclic Everest Group (“BEG”, Francija), kas pašlaik pieder Lov Group un Société des Bains de Mer de Monako (“SBM”, Monako).
Lov Group Apvienošanās regulas 3. panta 1. punkta b) apakšpunkta nozīmē iegūst pilnīgu kontroli pār BEG.
Koncentrācija tiek veikta, iegādājoties daļas.
2.
Attiecīgie uzņēmumi veic šādu uzņēmējdarbību:
— Lov Group: ieguldījumu sabiedrība, kas galvenokārt nodarbojas ar audiovizuālā satura veidošanu, tiešsaistes azartspēļu nozari ar tās pašlaik kopīgi kontrolētā meitasuzņēmuma BEG starpniecību; tas darbojas arī luksusa viesnīcu un pārtikas nozarē; — BEG: tiešsaistes sporta derību, kazino spēļu, pokera un zirgu skriešanās sacīkšu nodrošināšana. 3.
Iepriekšējā pārbaudē Komisija konstatē, ka uz paziņoto darījumu, iespējams, attiecas Apvienošanās regulas darbības joma.
Tomēr galīgais lēmums šajā jautājumā netiek pieņemts.
Ievērojot Komisijas paziņojumu par vienkāršotu procedūru dažu koncentrācijas procesu izskatīšanai saskaņā ar Padomes Regulu (EK) Nr. 139/2004 (2), jānorāda, ka šī lieta ir nododama izskatīšanai atbilstoši paziņojumā paredzētajai procedūrai.
4.
Komisija aicina ieinteresētās trešās personas iesniegt tai savus iespējamos apsvērumus par ierosināto darījumu.
Apsvērumiem jānonāk Komisijā ne vēlāk kā 10 dienu laikā pēc šīs publikācijas datuma.
Vienmēr jānorāda šāda atsauce: M.10686 – LOV GROUP / BETCLIC EVEREST GROUP Apsvērumus Komisijai var nosūtīt pa e-pastu, pa faksu vai pa pastu.
Lūdzu, izmantojiet šādu kontaktinformāciju: E-pasts: COMP-MERGER-REGISTRY@ec.europa.eu Fakss +32 22964301 Pasta adrese: European Commission Directorate-General for Competition Merger Registry 1049 Bruxelles/Brussel BELGIQUE/BELGIË
(1) OV L 24, 29.1.2004., 1. lpp.
(“Apvienošanās regula”).
(2) OV C 366, 14.12.2013., 5. lpp.